[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 30.6.2010

COM(2010)351 τελικό

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με την εφαρμογή κατά το έτος 2009 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με την εφαρμογή κατά το έτος 2009 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής

ΠΡΟΛΟΓΟΣ

Η παρούσα έκθεση, που αφορά το έτος 2009, υποβάλλεται κατ’εφαρμογή του άρθρου 17 παράγραφος 1 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής [1].

Το παράρτημα της παρούσας έκθεσης περιέχει στατιστικά στοιχεία σχετικά με τον χειρισμό των αιτήσεων πρόσβασης. Υπογραμμίζεται σχετικά ότι τα στατιστικά στοιχεία αναφέρονται αποκλειστικά στις αιτήσεις πρόσβασης σε μη δημοσιευμένα έγγραφα και δεν περιλαμβάνουν ούτε τις παραγγελίες ήδη δημοσιευμένων εγγράφων ούτε τις αιτήσεις πληροφοριών.

1. Αναθεώρηση του κανονισμού 1049/2001

Η πρόταση της Επιτροπής, που υποβλήθηκε στις 30 Απριλίου 2008, εξετάστηκε στο πλαίσιο της ομάδας «πληροφόρησης» του Συμβουλίου.

Στις 11 Μαρτίου 2009, το Ευρωπαϊκό Κοινοβούλιο ψήφισε την έκθεση της Επιτροπής LIBE, που υπέβαλε ο κος Cashman, η οποία περιλαμβάνει σημαντικό αριθμό τροπολογιών στην πρόταση της Επιτροπής. Ωστόσο, το Κοινοβούλιο ανέβαλε την ψηφοφορία σχετικά με το νομοθετικό ψήφισμα. Λόγω τούτου, η πρόταση βρίσκεται πάντα στο στάδιο της πρώτης ανάγνωσης. Το νέο Κοινοβούλιο που αναδείχθηκε με τις εκλογές του Ιουνίου 2009 συνέχισε τις κοινοβουλευτικές εργασίες σχετικά με την εν λόγω πρόταση.

2. Μητρώα και ιστότοποι στο Διαδίκτυο

2.1. Το 2009, προστέθηκαν 18063 νέα έγγραφα στο μητρώο εγγράφων της Επιτροπής (βλ. συνημμένο πίνακα)

2.2. Ο κανονισμός προβλέπει στο άρθρο 9 παράγραφος 3 ότι τα λεγόμενα «ευαίσθητα» έγγραφα [2] καταχωρίζονται στο μητρώο μόνον μετά από σύμφωνη γνώμη του συντάκτη τους. Το 2009, κανένα ευαίσθητο έγγραφο βάσει της διάταξης αυτής δεν καλυπτόταν από το μητρώο.

2.3. Τα δεδομένα σχετικά με την επισκεψιμότητα του ιστότοπου «Διαφάνεια και πρόσβαση στα έγγραφα», που βρίσκεται στον εξυπηρετητή EUROPA έχουν το 2009 ως εξής:

Αριθμός επισκεπτών | Αριθμός επισκέψεων | Αριθμός σελίδων |

Σύνολο | 44.538 | 61.823 | 84.094 |

Μηνιαίος μέσος όρος | 3.712 | 5.152 | 7.008 |

3. Συνεργασία με τα λοιπά θεσμικά όργανα και τα κράτη μέλη

Η διοργανική επιτροπή που προβλέπεται στο άρθρο 15 παράγραφος 2 του κανονισμού συνήλθε σε πολιτικό επίπεδο στις 15 Δεκεμβρίου 2009, με πρωτοβουλία της σουηδικής προεδρίας του Συμβουλίου, για να εξετάσει ιδίως τα μέσα που θα διευκολύνουν περαιτέρω την πρόσβαση των πολιτών στα έγγραφα που έχουν στην κατοχή τους τα θεσμικά όργανα της ΕΕ.

Κατά τη συνεδρίαση αυτή προτάθηκε ιδίως:

(1) η επιτροπή να συνέρχεται τουλάχιστον άπαξ του έτους σε πολιτικό επίπεδο, τα δε αποτελέσματα των συζητήσεών της να δημοσιοποιούνται,

(2) οι εργασίες της επιτροπής να βασίζονται σε προπαρασκευαστικές εργασίες που πραγματοποιούν οι αρμόδιες υπηρεσίες των θεσμικών οργάνων,

(3) στο πλαίσιο της επιτροπής να εξετάζονται ιδιαίτερα οι δυνατότητες:

- συγκέντρωσης σε μία μόνο σελίδα στο Διαδίκτυο όλων των συνδέσμων προς τους δικτυακούς τόπους που αφορούν την πρόσβαση στα έγγραφα των τριών θεσμικών οργάνων,

- εξασφάλισης της παραπληρωματικότητας των δημοσίων μητρώων των θεσμικών οργάνων, με διευκόλυνση έτσι της χρήσης και της πρόσβασης στα έγγραφα,

- σταδιακής προσέγγισης των εργαλείων έρευνας των θεσμικών οργάνων (στο πλαίσιο αυτό μπορεί να εξεταστεί η καταλληλότητα και η σκοπιμότητα μιας κοινής μεθόδου καταλογοποίησης των εγγράφων με σκοπό να δημιουργηθεί μία κοινή ερευνητική λειτουργία),

- διεύρυνσης της βάσης δεδομένων PreLex[3] ώστε να καλύπτει όλα τα έγγραφα που παράγουν τα θεσμικά όργανα και τα οποία έχουν σχέση με τη νομοθετική διαδικασία, λαμβανομένης ταυτόχρονα υπόψη της δυνατότητας συμπλήρωσης του PreLex με το Œil[4],

- διευκόλυνσης της πρόσβασης σε όλα τα έγγραφα που συνδέονται με ειδικό νομοθετικό φάκελο μέσω της συγκέντρωσης όλων των εγγράφων που ανήκουν στον ίδιο νομοθετικό φάκελο,

- σε σχέση με το τελευταίο αυτό θέμα, εκπόνηση το 2010 προκαταρκτικής μελέτης των νομοθετικών φακέλων στους οποίους έχει δοθεί προτεραιότητα όσον αφορά την επικοινωνία της ΕΕ,

(4) όταν ένα θεσμικό όργανο προτίθεται να δημιουργήσει ένα νέο σύστημα ηλεκτρονικής αποθήκευσης εγγράφων ή να τροποποιήσει σημαντικά το υπάρχον σύστημα, το θεσμικό αυτό όργανο θα πρέπει να λαμβάνει υπόψη του τον αντίκτυπο στο δικαίωμα πρόσβασης στα έγγραφα και να ενεργεί προωθώντας τον στόχο της διαφάνειας.

Εξάλλου, οι υπηρεσίες των τριών θεσμικών οργάνων που έχουν αναλάβει την εφαρμογή του κανονισμού συνέχισαν κατά το 2009 τον διάλογό τους για ανταλλαγή απόψεων σχετικά με νομικά θέματα που αφορούν την εφαρμογή του κανονισμού.

4. Ανάλυση των αιτήσεων πρόσβασης

4.1. Ο αριθμός των αρχικών αιτήσεων παρέμεινε σταθερός κατά το 2009 (5055 αιτήσεις, έναντι 5197 το 2008).

4.2. Ο αριθμός των επιβεβαιωτικών αιτήσεων σημείωσε ελαφρά μείωση; το 2009 καταχωρίστηκαν 134 αιτήσεις, έναντι 156 το 2008.Θα πρέπει να επισημανθεί ότι σημαντικός αριθμός αιτήσεων αφορά πλήρεις φακέλους σχετικά με διάφορες διοικητικές διαδικασίες.

4.3. Όσον αφορά την κατανομή των αιτήσεων ανά τομείς συμφερόντων , οι τομείς του περιβάλλοντος, των μεταφορών και της ενέργειας, της συνεργασίας σε θέματα δικαιοσύνης, της εσωτερικής αγοράς και του ανταγωνισμού συγκεντρώνουν συνολικά πάνω από το 40% των αιτήσεων.

4.4. Η κατανομή των αιτήσεων ανά κοινωνικοεπαγγελματικές κατηγορίες επιβεβαίωσε πόσο μεγάλος είναι ο αριθμός αιτήσεων που προέρχονται από τον ακαδημαϊκό χώρο, οι οποίες εξακολουθούν να είναι οι περισσότερες, παρότι μειώθηκαν σε σχέση με το 2008 (21,29% των αιτήσεων , έναντι 31,03% το 2008).

4.5. Τέλος, η γεωγραφική κατανομή των αιτήσεων παρέμεινε σταθερή. Σχεδόν το 20% των αιτήσεων προέρχεται από άτομα ή οργανισμούς εγκατεστημένους στο Βέλγιο, λόγω του αριθμού των επιχειρήσεων, των δικηγορικών γραφείων και των ενώσεων ή των ΜΚΟ που ασκούν δραστηριότητες σε ευρωπαϊκό επίπεδο. Εξάλλου, το μεγαλύτερο τμήμα των αιτήσεων προέρχεται από τα πιο πυκνοκατοικημένα κράτη μέλη: Γερμανία, Γαλλία, Ιταλία, Ισπανία, Ηνωμένο Βασίλειο και Κάτω Χώρες, που συγκεντρώνουν από μόνες τους τις μισές αιτήσεις (49,75 %). Το δε ποσοστό των νέων κρατών μελών παραμένει χαμηλό.

5. Εφαρμογή των εξαιρέσεων από το δικαίωμα πρόσβασης

5.1. Το ποσοστό των θετικών απαντήσεων στο αρχικό στάδιο των αιτήσεων αυξήθηκε σημαντικά σε σχέση με το προηγούμενο έτος

Σε 84,23 % των περιπτώσεων (έναντι 82,68 % το 2008) τα έγγραφα δημοσιοποιήθηκαν πλήρως, και σε 4,11 % των περιπτώσεων (έναντι 3,33 % το 2008), χορηγήθηκε μερική πρόσβαση στα ζητούμενα έγγραφα..

5.2. Το ποσοστό των αποφάσεων που επιβεβαιώνουν την αρχική θέση – το οποίο είχε ήδη αρκετά μειωθεί το 2008 – μειώθηκε ακόμα περισσότερο το 2009 (μείωση άνω του 25%, από το 48,08% των περιπτώσεων το 2008 στο 22,50% των περιπτώσεων το 2009).

Το ποσοστό των πλήρως θετικών απαντήσεων μετά από αρχική άρνηση σχεδόν τριπλασιάστηκε (50% έναντι μόλις 18,59% το 2008). Το ποσοστό των αποφάσεων που χορηγούν μερική πρόσβαση μετά από αρχική άρνηση σημείωσε ελαφρά μείωση (27,50% έναντι 33,33% το 2008).

5.3. Στο αρχικό στάδιο, οι δύο βασικότεροι λόγοι άρνησης εξακολουθούν να είναι:

- η προστασία του σκοπού επιθεώρησης, έρευνας και οικονομικού ελέγχου (άρθρο 4 παράγραφος 2 τρίτη περίπτωση), με ελαφρά αύξηση σε σχέση με το 2008 (27,61 % αρνήσεων έναντι 26,63 % το 2008);

- η προστασία της διαδικασίας λήψης αποφάσεων της Επιτροπής (άρθρο 4 παράγραφος 3), με ποσοστό 17.80 % για περιπτώσεις για τις οποίες δεν έχει ακόμα ληφθεί απόφαση και 7.81 % για περιπτώσεις που αφορούν γνώμες για εσωτερική χρήση,, ήτοι συνολικά 25,61 % αρνήσεων (έναντι συνολικά 28,72 % το 2008).

Η αναλογία αρνητικών απαντήσεων με επίκληση της προστασίας εμπορικών συμφερόντων, παραμένει υψηλή με 13,99 % (έναντι 14,4 % το 2008) των περιπτώσεων άρνησης.

5.4. Οι βασικοί λόγοι που αιτιολογούν την επιβεβαίωση της άρνησης πρόσβασης εξακολουθούν να είναι:

- η προστασία του σκοπού έρευνας (25,91 %, έναντι 27,85 % το2008);

- η προστασία εμπορικών συμφερόντων (17,52 %, έναντι 24,89 % το 2008);

- και η προστασία της διαδικασίας λήψης αποφάσεων της Επιτροπής, σε ποσοστό 12,77 % για τις περιπτώσεις που η απόφαση δεν έχει ληφθεί ακόμα και 13,87 % για εκείνες που αφορούν απόψεις για εσωτερική χρήση, ήτοι συνολικά 26,64 % αρνήσεων (έναντι συνόλου 29,54 % το 2008).

- Ο λόγος της άρνησης στηρίζεται στο ότι δεν χρησιμοποιείται πλέον απλώς και μόνο η αντίθεση του κράτους μέλους, δεδομένου ότι το Δικαστήριο[5] απεφάνθη ότι το άρθρο 4 παράγραφος 5 του κανονισμού δεν παρέχει στο κράτος μέλος δικαίωμα αρνησικυρίας (βέτο), ώστε αυτό να αντιτάσσεται βάσει της διακριτικής του ευχέρειας στη διάδοση εγγράφων που προέρχονται από το ίδιο. Όντως, το κράτος μέλος υποχρεούται να αιτιολογεί την αντίθεσή του σε σχέση προς τις εξαιρέσεις που προβλέπονται στον κανονισμό και είναι κατά συνέπεια μόνον οι εξαιρέσεις αυτές που μπορεί να αποτελέσουν λόγους άρνησης.

6. Καταγγελίες υποβληθείσες στον Ευρωπαίο Διαμεσολαβητή

6.1. Κατά τη διάρκεια του 2009, ο Διαμεσολαβητής περάτωσε 16 φακέλους καταγγελιών κατά της Επιτροπής σχετικά με αρνήσεις γνωστοποίησης εγγράφων [6]:

2 περιπτώσεις περατώθηκαν χωρίς να διαπιστωθεί κακή διοίκηση |

1906/2007/VIK | 97/2008/BEH |

11 περιπτώσεις περατώθηκαν με επικριτικό σχόλιο ή/και άλλο σχόλιο |

429/2007/PB | 488/2007/PB | 672/2007/WP | 819/2007/PB |

70/2008/TS | 443/2008/JMA | 1010/2008/AL | 1059/2008/WP |

1190/2008/DK | 3085/2008/GG | 2/2009/MHZ |

3 περιπτώσεις περατώθηκαν χωρίς να δοθεί συνέχεια στην έρευνα |

3824/2006/GG | 1452/2007/PB | 2420/2007/BEH |

6.2. Κατά το 2009, ο Διαμεσολαβητής άνοιξε 19 φακέλους καταγγελιών σχετικά με αρνήσεις γνωστοποίησης εγγράφων.

7. Δικαστικές προσφυγές

7.1. Το Πρωτοδικείο εξέδωσε πέντε αποφάσεις σε υποθέσεις που αφορούσαν αποφάσεις της Επιτροπής που αρνείτο εν μέρει την πρόσβαση σε έγγραφα βάσει του κανονισμού 1049/2001. Πρόκειται για αποφάσεις της 11ης Μαρτίου 2009 στις υποθέσεις T-121/05 και T-166/05, Borax Europe Ltd/Επιτροπής.

Στις αποφάσεις αυτές το Δικαστήριο ακύρωσε τις αποφάσεις της Επιτροπής που αφορούσαν την άρνηση πρόσβασης σε διάφορα έγγραφα σχετικά με συνεδρίαση ομάδας ειδικών επιστημόνων εμπειρογνώμων σε θέματα τοξικής επίδρασης χημικών ουσιών στην ανθρώπινη αναπαραγωγή. Οι εν λόγω εμπειρογνώμονες είχαν οριστεί από τα κράτη μέλη, είχαν όμως συμμετάσχει στη συνεδρίαση αυτή υπό την ιδιότητά τους του εμπειρογνώμονα και όχι του εκπρόσωπου κράτους μέλους.

Όσον αφορά το επιχείρημα της Επιτροπής σύμφωνα με το οποίο η αποκάλυψη της ταυτότητας των εμπειρογνωμόνων, καθώς και οι απόψεις τις οποίες είχαν εκφράσει κατά τη διάρκεια της συνεδρίασης θα έθετε σε κίνδυνο τη σωματική τους ασφάλεια και θα τους εξέθετε σε αδικαιολόγητες εξωτερικές πιέσεις, το Δικαστήριο έκρινε ότι οι προσβαλλόμενες αποφάσεις περιελάμβαναν μόνο γενικούς λόγους και ότι η Επιτροπή δεν παρείχε σχετικά με τη συγκεκριμένη περίπτωση επαρκή στοιχεία για να αποδειχθεί η ύπαρξη τέτοιου κινδύνου.

Όσον αφορά την εξαίρεση «διαδικασία λήψης αποφάσεων» που επίσης επικαλέστηκε η Επιτροπή, το Δικαστήριο επεσήμανε ότι οι γνωμοδοτήσεις επιστημονικού χαρακτήρα που συγκεντρώνει ένα θεσμικό όργανο για την επεξεργασία ενός «νομοθετικού» κειμένου πρέπει καταρχήν να διαδίδονται, ακόμα και αν μπορεί να προκαλέσουν πολεμικές ή να αποθαρρύνουν τα άτομα που τις διατυπώνουν να συνεισφέρουν στη διαδικασία λήψης αποφάσεων του εν λόγω θεσμικού οργάνου. Ο κίνδυνος που επικαλέστηκε η Επιτροπή ότι ο δημόσιος διάλογος που μπορεί να προκύψει σχετικά με την εκάστοτε άποψη ωθεί τους εμπειρογνώμονες να μην συμμετέχουν στη διαδικασία λήψης αποφάσεων είναι κίνδυνος εγγενής στον κανόνα που αναγνωρίζει την αρχή της πρόσβασης στα έγγραφα τα οποία περιέχουν απόψεις που προορίζονται για εσωτερική χρήση στο πλαίσιο διαβουλεύσεων και προκαταρκτικές αποφάσεις οι οποίες περιλαμβάνουν προφανώς διαβουλεύσεις με εμπειρογνώμονες.

Το Δικαστήριο ακύρωσε ως εκ τούτου τις προσβληθείσες αποφάσεις θεωρώντας ότι οι αιτιολογήσεις άρνησης ήταν οι πολύ γενικές.

7.2. Διατυπώθηκαν έξι νέες προσφυγές κατά αποφάσεων της Επιτροπής, το 2009, κατ’εφαρμογή του κανονισμού 1049/2001[7]:

Υπόθεση T-59/09, Γερμανία/Επιτροπής | Υπόθεση T-245/09, Shell Hellas Oil and Chemical SA (Shell Hellas AE)/Επιτροπής[8] | Υπόθεση T-251/09, Société des Pétroles Shell SAS / Επιτροπής[9] |

Υπόθεση T-337/09, Colegio Oficial de Farmacéuticos de Valenciac/ Επιτροπής | Υπόθεση T-411/09, Ιωάννης Τερεζάκης / Επιτροπής | Υπόθεση T-467/09, Dierk Stelzer / Επιτροπής |

8. Συμπεράσματα

8.1. Φύση των αιτήσεων και λόγος άρνησης:

Όπως και κατά τα προηγούμενα έτη, η γενική εικόνα που απορρέει από την ανάλυση των αιτήσεων πρόσβασης είναι ότι σημαντικό ποσοστό τους αφορά τις δραστηριότητες της Επιτροπής στον τομέα του ελέγχου και της εφαρμογής του κοινοτικού δικαίου. Επίσης, σε πάρα πολλές περιπτώσεις, αυτές οι αιτήσεις πρόσβασης γίνονται με στόχο την απόκτηση εγγράφων που μπορούν να υποστηρίξουν τη θέση του αιτούντος στο πλαίσιο μιας καταγγελίας, για παράδειγμα σχετικά με εικαζόμενη παράβαση του κοινοτικού δικαίου ή μιας διοικητικής ή δικαστικής προσφυγής, για παράδειγμα σχετικά με απόφαση της Επιτροπής στο πλαίσιο της πολιτικής του ανταγωνισμού. Πρέπει να σημειωθεί ότι οι αιτήσεις αυτές αφορούν κατά κανόνα σημαντικό όγκο εγγράφων, η ανάλυση των οποίων προϋποθέτει σημαντική διοικητική εργασία..

Επίσης, θα πρέπει να σημειωθεί ότι γίνεται επίκληση της εξαίρεσης σχετικά με την προστασία της διαδικασίας λήψεως αποφάσεων της Επιτροπής κυρίως για να προστατευτεί η λήψη αποφάσεων που αφορούν άτομα. Στον νομοθετικό τομέα, για όλο και περισσότερα έγγραφα χορηγείται άμεση πρόσβαση στο κοινό, χωρίς να χρειαστεί να υποβληθεί πρώτα αίτηση πρόσβασης στην Επιτροπή. Οι Γενικές Διευθύνσεις της Επιτροπής έχουν αναπτύξει τον δικτυακό τους τόπο που αφορά ειδικές πολιτικές και κατά τον τρόπο αυτό έχουν θέσει στη διάθεση του κοινού σημαντικό αριθμό δημοσίων εγγράφων.

Επίκληση της εξαίρεσης σχετικά με την προστασία των εμπορικών συμφερόντων γίνεται κυρίως στο πλαίσιο των αιτήσεων πρόσβασης που αφορούν υποθέσεις σχετικές με την πολιτική του ανταγωνισμού ή προσκλήσεις για την υποβολή προσφορών.

8.2. Εξελίξεις στη νομολογία:

Το Πρωτοδικείο επιβεβαίωσε τη νομολογία του σε διάφορα σημεία:

- αιτιολόγηση της άρνησης πολύ γενική που οδηγεί στον αποκλεισμό κάθε κατηγορίας εγγράφων είναι εκ του γεγονός αυτού ανεπαρκής να αιτιολογήσει την εφαρμογή εξαίρεσης,

- το θεσμικό όργανο πρέπει να αποδείξει τον κίνδυνο βλάβης σε σχέση με τη συγκεκριμένη περίπτωση, ο δε κίνδυνος αυτός πρέπει να είναι λογικά προβλέψιμος και όχι καθαρά υποθετικός,

- όσον αφορά τις δραστηριότητες «νομοθετικής» φύσης, η νομολογία του Πρωτοδικείου συμπαρατάσσεται με τη συνέχεια της νομολογίας του Δικαστηρίου στην υπόθεση Turco[10] .

ΠΑΡΑΡΤΗΜΑ

Στατιστικά στοιχεία σχετικά με την εφαρμογή του κανονισμού 1049/2001

1. ΠΕΡΙΕΧΟΜΕΝΟ ΤΟΥ ΜΗΤΡΩΟΥ

ΑΡΧΙΚΕΣ ΑΙΤΗΣΕΙΣ

2. ΑΡΙΘΜΟΣ ΑΙΤΗΣΕΩΝ

2007 | 2008 | 2009 |

4196 | 5197 | 5055 |

3. ΑΠΑΝΤΗΣΕΙΣ

2007 | 2008 | 2009 |

Αριθ. | % | Αριθ. | % | Αριθ. | % |

ΕΠΙΒΕΒΑΙΩΤΙΚΕΣ ΑΙΤΗΣΕΙΣ

4. ΑΡΙΘΜΟΣ ΑΙΤΗΣΕΩΝ

2007 | 2008 | 2009 |

273 | 156 | 134 |

5. ΑΠΑΝΤΗΣΕΙΣ

2007 | 2008 | 2009 |

Αριθ. | % | Αριθ. | % | Αριθ. | % |

1. Μεταξύ των αιτήσεων αυτών υπάρχουν 14 οι οποίες στις 30 Απριλίου 2010, εξακολουθούσαν να αποτελούν αντικείμενο χειρισμού λόγω του όγκου των σχετικών κειμένων.

ΚΑΤΑΝΟΜΗ ΤΩΝ ΑΡΝΗΣΕΩΝ ΑΝΑ ΕΦΑΡΜΟΖΟΜΕΝΗ ΕΞΑΙΡΕΣΗ (%)

6. ΑΡΧΙΚΕΣ ΑΙΤΗΣΕΙΣ

2007 | 2008 | 2009 |

4.1.α. Προστασία του δημοσίου συμφέροντος - 1η περίπτωση - δημόσια ασφάλεια | 1,19 | 0,18 | 1,36 |

4.1. α. Προστασία του δημοσίου συμφέροντος -2η περίπτωση - άμυνα και στρατιωτικές υποθέσεις | 2,23 | 0,82 | 0,54 |

4.1.α. Προστασία του δημοσίου συμφέροντος - 3η περίπτωση - διεθνείς σχέσεις | 10,98 | 10,24 | 8,17 |

4.1.α. Προστασία του δημοσίου συμφέροντος - 4η περίπτωση - δημοσιονομική, νομισματική και χρηματοοικονομική πολιτική | 1,26 | 2,9 | 2,09 |

4.1.β. Προστασία της ιδιωτικής ζωής και της ακεραιότητας του ατόμου | 5,04 | 5,98 | 6,99 |

4.2. πρώτη περίπτωση - Προστασία των εμπορικών συμφερόντων | 10,79 | 14,4 | 13,99 |

4.2. δεύτερη περίπτωση - Προστασία των δικαστικών διαδικασιών και της παροχής νομικών συμβουλών | 6,08 | 6,52 | 9,81 |

4.2. τρίτη περίπτωση - Προστασία των ενεργειών επιθεωρήσεως, έρευνας και οικονομικού ελέγχου | 23,48 | 26,63 | 27,61 |

4.3. πρώτο εδάφιο - Διαδικασία λήψεως αποφάσεων, η απόφαση δεν έχει ακόμα ληφθεί | 12,02 | 13,5 | 17,80 |

4.3. δεύτερο εδάφιο - Διαδικασία λήψης αποφάσεων, η απόφαση έχει ήδη ληφθεί: Απόψεις για εσωτερική χρήση, ως μέρος συζητήσεων και προκαταρκτικών διαβουλεύσεων | 19,29 | 15,22 | 7,81 |

4.5. Άρνηση του κράτους μέλους/τρίτου συντάκτη | 7,64 | 3,62 | 3,81 |

Σύνολο | 100,00 | 100,00 | 100,00 |

7. Επιβεβαιωτικές αιτησεισ

2007 | 2008 | 2009 |

4.1.α. Προστασία του δημοσίου συμφέροντος - 1η περίπτωση – δημόσια ασφάλεια | 0,9 | 0,42 | 2,55 |

4.1.α. Προστασία του δημοσίου συμφέροντος -2η περίπτωση – άμυνα και στρατιωτικές υποθέσεις | 0,4 | 0,42 | 0 |

4.1.α. Προστασία του δημοσίου συμφέροντος – 3η περίπτωση – διεθνείς σχέσεις | 2,2 | 5,91 | 4,38 |

4.1.α. Προστασία του δημοσίου συμφέροντος - 4η περίπτωση - δημοσιονομική, νομισματική και χρηματοοικονομική πολιτική | 0,4 | 0,84 | 3,28 |

4.1.β. Προστασία της ιδιωτικής ζωής και της ακεραιότητας του ατόμου | 4,8 | 5,06 | 14,23 |

4.2. πρώτη περίπτωση - Προστασία των εμπορικών συμφερόντων | 25,25 | 24,89 | 17,52 |

4.2. δεύτερη περίπτωση - Προστασία των δικαστικών διαδικασιών και της παροχής νομικών συμβουλών | 4,8 | 3,8 | 5,47 |

4.2. . τρίτη περίπτωση - Προστασία των ενεργειών επιθεωρήσεως, έρευνας και οικονομικού ελέγχου | 24,75 | 27,85 | 25,91 |

4.3. . πρώτο εδάφιο - Διαδικασία λήψης αποφάσεων, η απόφαση δεν έχει ακόμα ληφθεί | 5,7 | 17,3 | 12,77 |

4.3. δεύτερο εδάφιο - Διαδικασία λήψης αποφάσεων, η απόφαση έχει ήδη ληφθεί: Απόψεις για εσωτερική χρήση, ως μέρος συζητήσεων και προκαταρκτικών διαβουλεύσεων | 11,7 | 12,24 | 13,87 |

4.5. Άρνηση του κράτους μέλους | 19,1 | 1,27 | 0 |

Σύνολο | 100,00 | 100,00 | 100,00 |

Κατανομή των αιτησεων

8. Ανά κοινωνικο-επαγγελματικη κατηγορια των αιτουντων (%)

2007 | 2008 | 2009 |

Ακαδημαϊκός χώρος | 31,85 | 31,03 | 21,29 |

Κοινωνία των πολιτών (ομάδες συμφερόντων, βιομηχανία, ΜΚΟ κλπ.) | 17,77 | 18,26 | 9,85 |

Μέλη του κοινού των οποίων δεν αναφέρονται τα κοινωνικοεπαγγελματικά χαρακτηριστικά | 15,33 | 16,75 | 45,5 |

Δημόσιες υπηρεσίες (πλην των οργάνων της ΕΕ) | 15,69 | 14,19 | 7,33 |

Δικηγόροι | 9,69 | 11,01 | 10,24 |

Άλλα όργανα της ΕΕ | 6,75 | 6,3 | 3,77 |

Δημοσιογράφοι | 2,90 | 2,46 | 2,02 |

9. ΑΝΑ ΓΕΩΓΡΑΦΙΚΗ ΠΡΟΕΛΕΥΣΗ ΤΩΝ ΑΙΤΗΣΕΩΝ (%)

2007 | 2008 | 2009 |

Βέλγιο | 19,86 | 18,93 | 18,26 |

Γερμανία | 15,58 | 16,89 | 16,61 |

Ιταλία | 8,18 | 8,54 | 7,18 |

Γαλλία | 9,32 | 8 | 8,01 |

Ηνωμένο Βασίλειο | 5,76 | 6,34 | 6,23 |

Ισπανία | 5,92 | 5,29 | 6,27 |

Κάτω-Χώρες | 4,42 | 4,83 | 5,45 |

’Άλλες χώρες | 1,76 | 2,63 | - |

Λουξεμβούργο | 2,8 | 2,61 | 1,71 |

Δεν αναφέρεται | 1,16 | 2,61 | 10,57 |

Πολωνία | 2,41 | 2,57 | 2,86 |

Δανία | 1,23 | 2,45 | 1,63 |

Αυστρία | 2,71 | 2,11 | 1,98 |

Ελλάδα | 1,5 | 1,93 | 1,06 |

Πορτογαλία | 1,18 | 1,5 | 1,61 |

Σουηδία | 1,46 | 1,44 | 2,13 |

Ιρλανδία | 0,82 | 1,28 | 0,72 |

Τσεχική Δημοκρατία | 0,89 | 1,26 | 1,11 |

Ελβετία | 0,82 | 1,18 | - |

Φινλανδία | 1,43 | 1,08 | 0,78 |

Η.Π.Α. | 0,61 | 1,02 | 0,09 |

Ουγγαρία | 0,86 | 0,86 | 0,70 |

Λιθουανία | 0,55 | 0,62 | 0,35 |

Ρουμανία | 0,96 | 0,58 | 0,93 |

Νορβηγία | 0,32 | 0,36 | 0,07 |

Βουλγαρία | 0,94 | 0,36 | 0,56 |

Σλοβενία | 1,8 | 0,32 | 0,39 |

Λετονία | 0,14 | 0,28 | 0,06 |

Λιχτενστάιν | 0,45 | 0,28 | - |

Σλοβακία | 0,59 | 0,24 | 0,50 |

Ιαπωνία | 0,2 | 0,24 | - |

Κύπρος | 0,25 | 0,22 | 0,20 |

Mάλτα | 0,45 | 0,2 | 0,30 |

Κίνα (συμπεριλ.: Χονγκ-Κονγκ) | 1,01 | 0,14 | - |

Εσθονία | 0,29 | 0,1 | 0,17 |

Ρωσία | 0,05 | 0,1 | - |

Μεξικό | 0,05 | 0,1 | - |

Κροατία | 0,43 | 0,08 | - |

Ουκρανία | 0,04 | 0,08 | - |

Νέα Ζηλανδία | 0,08 | - |

Αυστραλία | 0,07 | 0,06 | 0,07 |

Βραζιλία | 0,04 | 0,06 | - |

Τουρκία | 0,12 | 0,04 | - |

Καναδάς | 0,25 | 0,04 | - |

Ισραήλ | 0,12 | 0,04 | - |

Νότιος Αφρική | 0,04 | - |

ΠΜΔΓ | 0,04 | 0,02 | -- |

Αλβανία | 0,02 | 0,02 | - |

Ισλανδία | 0,02 | 0 | - |

Αίγυπτος | 0,14 | 0 | - |

Ευρωπαϊκές χώρες εκτός ΕΕ | - | - | 0,76 |

Ασία | - | - | 0,19 |

Νότια Αμερική | - | - | 0,09 |

Βόρεια Αμερική | - | - | 0,28 |

Αφρική | - | - | 0,20 |

2007 | 2008 | 2009 |

Χώρες ΕΕ | 92,28 | 99,46 | 87,79 |

Υποψήφιες χώρες | 0,12 | 0 | 0 |

Άλλες χώρες | 4,55 | 0 | 1,63 |

Δεν αναφέρεται | 3,05 | 0,54 | 10,57 |

10. ΑΝΑ ΤΟΜΕΑ ΣΥΜΦΕΡΟΝΤΩΝ (%)

Γενική Διεύθυνση/Υπηρεσία | 2007 | 2008 | 2009 |

SG - Γενική Γραμματεία | 10,19 | 9,38 | 10,10 |

TREN - Ενέργεια και Μεταφορές | 7,54 | 8,18 | 8,02 |

MARKT - Εσωτερική Αγορά | 6,46 | 7,28 | 7,27 |

COMP - Ανταγωνισμός | 7,32 | 7,18 | 7,03 |

JLS - Δικαιοσύνη, ελευθερία και ασφάλεια | 8,45 | 6,69 | 7,74 |

ENV - Περιβάλλον | 6,11 | 6,07 | 8,37 |

ENTR - Επιχειρήσεις | 5,48 | 5,91 | 4,55 |

SANCO - Υγεία και Προστασία των Καταναλωτών | 4,27 | 5,74 | 4,69 |

TAXUD - Φορολογία και Τελωνειακή Ένωση | 4,82 | 5,17 | 6,20 |

ADMIN – Προσωπικό και Διοίκηση + OIB «Γραφείο Υποδομής και Διοικητικής Υποστήριξης» + OIL «Γραφείο Υποδομής και Διοικητικής Υποστήριξης» | 2,34 +0.22 | 4,08 +0.28 | 3,15 |

EMPL - Απασχόληση και Κοινωνικές Υποθέσεις | 3,1 | 3,72 | 3,28 |

AGRI - Γεωργία | 4,11 | 3,6 | 4,07 |

REGIO - Περιφερειακή Πολιτική | 3,69 | 3,42 | 3,67 |

TRADE - Εμπόριο | 2,48 | 2,72 | 2,08 |

RELEX - Εξωτερικές σχέσεις | 4,09 | 2,39 | 2,25 |

INFSO - Κοινωνία των Πληροφοριών | 2,21 | 2,3 | 2,29 |

SJ - Νομική υπηρεσία | 1,34 | 1,75 | 1,80 |

DEV - Ανάπτυξη | 2,12 | 1,67 | 1,33 |

AIDCO - Υπηρεσία συνεργασίας - EuropeAid | 1,27 | 1,55 | 1,42 |

ELARG - Διεύρυνση | 3,18 | 1,5 | 1,74 |

EAC - Εκπαίδευση και Πολιτισμός | 1,58 | 1,4 | 1,44 |

RTD - Έρευνα | 1,64 | 1,23 | 1,52 |

ECFIN - Οικονομικά και νομισματικά θέματα | 1,07 | 1,23 | 1,87 |

MARE – Αλιεία και θαλάσσιες υποθέσεις | 0,95 | 1,13 | 0,79 |

BUDG - Προϋπολογισμός | 1,31 | 1,07 | 1,07 |

COMM - Υπηρεσία Επικοινωνιών | 0,73 | 0,85 | 0,41 |

OLAF - Ευρωπαϊκή Υπηρεσία Καταπολέμησης της Απάτης | 0,45 | 0,62 | 0,24 |

CAB - Ιδιαίτερο γραφείο επιτρόπων | 0,16 | 0,43 | 0,30 |

DGT - Γενική Διεύθυνση Μετάφρασης | 0,4 | 0,32 | 0,13 |

EPSO - Υπηρεσία προσλήψεων | 0,08 | 0,23 | 0,26 |

ESTAT - Eurostat | 0,24 | 0,22 | 0,11 |

PMO - Γραφείο διαχείρισης και εκκαθάρισης των ατομικών δικαιωμάτων | 0,13 | 0,18 | - |

ECHO - Υπηρεσία ανθρωπιστικής βοήθειας | 0,21 | 0,15 | 0,24 |

JRC - Κοινό Κέντρο Έρευνας | 0,02 | 0,13 | 0,22 |

IAS - Εσωτερικός έλεγχος | 0,1 | 0,07 | 0,02 |

BEPA - Σώμα Συμβούλων Ευρωπαϊκής Πολιτικής | 0,06 | 0,07 | 0,06 |

OPOCE - Υπηρεσία επισήμων εκδόσεων | 0,03 | 0,05 | 0,19 |

SCIC - Κοινή Υπηρεσία Διερμηνείας-Συνεδριάσεων | 0,02 | 0,02 | 0,02 |

DIGIT | 0,03 | 0 | 0,07 |

FC - Δημοσιονομικός έλεγχος | 0,02 | - | - |

Σύνολο: | 100 | 100 | 100 |

[1] ΕΕ L 145 της 31.5.2001, σ. 43.

[2] «έγγραφα που προέρχονται από τα θεσμικά όργανα ή τους οργανισμούς που ιδρύουν, από τα κράτη μέλη, τις τρίτες χώρες ή διεθνείς οργανισμούς, τα οποία διαβαθμίζονται ως "TRÈS SECRET/TOP SECRET", "SECRET" ή "CONFIDENTIEL" σύμφωνα με τους κανόνες των σχετικών οργάνων οι οποίοι προστατεύουν βασικά συμφέροντα της Ευρωπαϊκής Ένωσης ή ενός ή περισσοτέρων κρατών μελών της στους τομείς που προβλέπονται στο άρθρο 4 παράγραφος 1 στοιχείο α), και κυρίως στους τομείς της δημόσιας ασφάλειας, της άμυνας και των στρατιωτικών υποθέσεων» (άρθρο 9 παράγραφος 1).

[3] Βάση δεδομένων της Υπηρεσίας Επισήμων Εκδόσεων της Ευρωπαϊκής Ένωσης.

[4] Βάση δεδομένων του Ευρωπαϊκού Κοινοβουλίου.

[5] Πρβλ. Απόφαση του Δικαστηρίου της 18ης Δεκεμβρίου 2007, στην υπόθεση C-64/05P Σουηδία/Επιτροπής.

[6] Για λεπτομερείς πληροφορίες σχετικά με τις εν λόγω υποθέσεις , βλ. http://www.ombudsman.europa.eu/cases/home.faces

[7] Για λεπτομερείς πληροφορίες σχετικά με τις εν λόγω υποθέσεις , βλ. http://curia.europa.eu/jurisp/cgi-bin/form.pl?lang=fr

[8] Διαγράφηκε από το μητρώο κατόπιν εντολής της 5.1.2010.

[9] Διαγράφηκε από το μητρώο κατόπιν εντολής της 5.1.2010

[10] Απόφαση του Δικαστηρίου της 1ης Ιουλίου 2008 στις συνεκδικασθείσες υποθέσεις C-39/05 P και C-52/05, Συλλ.: 2008, σ. I - 4723